Testicule de tigru, creste de cocoși și banchete legendare. Ce secrete culinare ascundeau împărații Chinei în Orașul Interzis
Orașul Interzis a fost casa unora dintre cei mai puternici oameni ai planetei. În palatul lor, conducătorii Chinei erau de neatins, protejați nu doar de ziduri lungi de kilometri, dar și de aura de mister care plana asupra vieții membrilor dinastiei regale, despre care oamenii de rând nu știau mai nimic. După ce ultimul împărat a fost dat afară din cel mai mare complex palațial din lume, în 1924, enigmele celor mai întunecate colțuri ale Orașului Interzis au fost scoase la lumină, relatează CNN. Un singur subiect, însă, a rămas puțin cunoscut și până azi: meniul împăraților.